open-index/open-wikipedia-markdown huggingface dataset:
Lúčavka kráľovská

right|thumb|Lúčavka kráľovská
[náhľad|vpravo|[Geber|Džábir ibn Haján, objaviteľ lúčavky kráľovskej.]]

**Lúčavka kráľovská ** (lat. *aqua regia*) je zmes koncentrovanej kyseliny chlorovodíkovej (HCl) a koncentrovanej kyseliny dusičnej (HNO3) (lat. *aqua fortis*), zvyčajne v objemovom pomere 3:1. Obrátená lúčavka kráľovská (1:3) - Lefortova lúčavka, má podobné účinky.

## Vlastnosti
Je to žltkastá, dymová kvapalina, mimoriadne silné oxidačné činidlo. Charakteristická pre lúčavku kráľovskú je jej krátka doba účinnosti. Po čase sa začne rozkladať a stráca účinok.

Rozpúšťa mnoho ušľachtilých kovov vrátane zlata a platiny, ale napr. tantal a irídium sú voči nej odolné.

## Princíp rozpúšťania
Zmes kyseliny dusičnej a kyseliny chlorovodíkovej rozpúšťa vzácne kovy, pretože každá z kyselín plní odlišnú funkciu. Kyselina dusičná je silné oxidačné činidlo, ktoré rozpustí nepatrné množstvo zlata za vzniku zlatitých katiónov (Au3+).
: Au + 3 NO3− + 6 H+ → Au3+ + 3 NO2 + 3 H2O &nbsp;&nbsp;&nbsp;(1)
Tie reagujú s chloridovým aniónom za vzniku tetrachloridozlatitanového aniónu:
: Au3+ + 4 Cl− → AuCl4−&nbsp;&nbsp;&nbsp;(2)
Rovnováha tejto reakcie je silne posunutá vpravo, pretože chloridové anióny odoberajú zlatité katióny z prostredia, čím opätovne posúvajú rovnováhu reakcie (1) doprava a prebieha tak ďalšia oxidácia Au→Au3+.

## Rozklad lúčavky kráľovskej
Pri zmiešavaní koncentrovanej kyseliny chlorovodíkovej a koncentrovanej kyseliny dusičnej začne reakcia, pri ktorej začne unikať chlór a chlorid nitrozylu, ktorý spôsobuje zoslabenie účinkov kyseliny. Žltá farba, ktorá vzniká pri reakcii, je charakteristická pre túto kyselinu. Keď sa prchavé produkty uvoľňujú zo zmesi, aqua regia stráca schopnosť rozpúšťadla. Únik plynu spôsobuje, že rovnováha reakcie je neustále posúvaná v smere vzniku produktov.
: HNO3&nbsp;(l) + 3&nbsp;HCl&nbsp;(l) → NOCl&nbsp;(g) + Cl2&nbsp;(g) + 2&nbsp;H2O&nbsp;(l)

Chlorid nitrozylu sa rozpadá na oxid dusnatý a chlór.
: 2&nbsp;NOCl&nbsp;(g) → 2&nbsp;NO&nbsp;(g) + Cl2&nbsp;(g)

Preto lúčavka kráľovská dymí, t. j. vystupujú z nej pary chlóru a chloridu nitrozylu, ktorý sa ďalej rozkladá na chlór a pary oxidu dusnatého.

## História
V roku 800 objavil arabský alchymista Džábir Ibn Hajjan (Geber) kyselinu chlorovodíkovú pomocou zmiešania kuchynskej soli (chlorid sodný) a vitriolu (kyselina sírová).
Džábirov objav zlúčeniny, ktorá rozpúšťa zlato, aqua regia, prispel k úsiliu alchymistov nájsť kameň mudrcov.

Keď nacistické vojská počas druhej svetovej vojny napadli Dánsko, maďarský chemik György Hevesy rozpustil Laueho a Franckovu zlatú medailu Nobelovej ceny, aby predišiel krádeži. Rozpustený roztok umiestnil na poličku v Inštitúte Nielsa Bohra. Po vojne sa Hevesy vrátil do inštitútu, kde našiel roztok nedotknutý, vyzrážal zlato a vrátil ho Nobelovej nadácii. Tá vyrobila pre Laueho a Francka novú medailu.

Kategória:Anorganické kyseliny
Harry Melling

**Harry Arthur David Melling** (* 13. marec 1989, Londýn) je britský herec. Vo filmovom spracovaní románového cyklu Harry Potter stvárnil postavu *[[Dursleyovci#Dudley Dursley|Dudleya Dursleyho]]*.

## Životopis
Ako päťročný navštevoval v sobotňajšie rána Divadelnú školu The Sue Nieto. V deviatich rokoch sa stal členom Mladej dramatickej skupiny Millfield a zahral si v muzikáloch Roberta Hymana House a Y3K.

## Filmografia
* 2001 - *[[Harry Potter#Harry Potter a kame.C5.88 mudrcov|Harry Potter a Kameň mudrcov]]*
* 2002 - *[[Harry Potter#Harry Potter a tajomn.C3.A1 komnata|Harry Potter a tajomná komnata]]*
* 2004 - *[[Harry Potter#Harry Potter a v.C3.A4ze.C5.88 z Azkabanu|Harry Potter a väzeň z Azkabanu]]*
* 2005 - *[[Harry Potter#Harry Potter a ohniv.C3.A1 .C4.8Da.C5.A1a|Harry Potter a ohnivá čaša]]*
* 2005 - *Friends & Crocodiles (TV)*
* 2007 - *[[Harry Potter#Harry Potter a fénixov r.C3.A1d|Harry Potter a Fénixov rád]]*
* 2010 - *[[Harry Potter#Harry Potter a Dari s.C3.A1d|Harry Potter a Dari smrti part 1]]*

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Detskí herci
Kategória:Herci zo série Harry Potter
Kategória:Osobnosti z Londýna
Zoznam pozostatkov supernov

Toto je zoznam pozostatkov supernov.
* Kasiopeja A
* Krabia hmlovina
* Gumova hmlovina
* SN 1604
* SN 1987A
* Veilova hmlovina
* Zvyšok supernovy Vela
* W49B

## Pozri aj

* Pozostatok supernovy
* Supernova

Kategória:Zoznamy hmlovín
Zoznam tmavých hmlovín

[náhľad|[Mliečna cesta (svietiaci pás)|Mliečna cesta na záberoch kozmického observatória Gaia s významnejšími tmavými hmlovinami označenými bielymi popiskami a naopak hviezdnymi oblakmi označenými čiernym textom.]]

Toto je **zoznam [[tmavá hmlovina|tmavých hmlovín]]**.

* Uhoľné vrece
* Konská hlava (Barnard 33)
* Temný kôň
* E Hmlovina (Barnard 142)
* Hmlovina Rúra (zahŕňa Barnard 59, 77 a 78)
* Hadia Hmlovina (Barnard 72)

## Barnardove objekty

## Pozri aj
* hmlovina
* tmavá hmlovina
* temné súhvezdie
* Edward Emerson Barnard

## Externé odkazy

* Barnard temná hmlovina  
* Barnardov katalóg 


Kategória:Zoznamy hmlovín
Voľnomyšlienkarstvo

**Voľnomyšlienkarstvo** (starším pravopisom: *voľnomyšlienkárstvo*) alebo **sloboda mysle** alebo **libertinizmus** () je model zmýšľania ľudskej bytosti, ktorá sa spontánne cíti byť neobmedzená konvenciami a dogmami, cíti že duch slobody, vedecký skepticizmus, logika a zdravý rozum sú najdôležitejšími kapitálmi jej osobnosti. Niekedy sa odlišuje voľnomyšlienkárstvo (voľnosť myslenia) a libertinizmus (extrémne voľnomyšlienkárstvo resp. mravná neviazanosť).

Pre niekoho, kto predpokladá právo sebavyjadrenia, dokonca aj tvárou v tvár donucovacím metódam či konvenciám, sa na takýto postoj dá nahliadať ako na oslavu života.

Voľnomyšlienkara treba odlišovať od hrdinu, pretože na hrdinu sa možno pozerať ako na vodcu, možno i vojnového. Voľnomyšlienkár zvyčajne koná osamote, bez dodatku morálneho víťazstva.

Kombinácia voľnomyšlienkára a víťaza, napríklad v Olympijských hrách, existovala počas celých tisícročí. Takýto postoj možno vnímať ako protiklad autoritárstva a tyranie.

Niektorí voľnomyšlienkári:

* Isadora Duncan
* Teresa Heinz Kerry
* Richard Feynman
* Benjamin Franklin
* Giordano Bruno

Kategória:Etika
Kategória:Filozofické smery
Edward Emerson Barnard

**Edward Emerson Barnard** (* 16. december 1857, Nashville, Tennessee, USA – † 6. február 1923, Nashville) bol americký astronóm, člen Národnej AV, priekopník astrofotografie. 

Objavil množstvo premenných hviezd, dvojhviezd a komét. V roku 1892 objavil piaty Jupiterov mesiac a v roku 1916 hviezdu s najväčším vlastným pohybom, ktorá je po ňom pomenovaná.

## Referencie


## Iné projekty

## Externé odkazy
* Biography
* Edward Emerson Barnard Papers at Vanderbilt University Special Collections and University Archives
* Edward Emerson Barnard's Photographic Atlas of Selected Regions of the Milky Way
*National Academy of Sciences Biographical Memoir
*Portraits of Edward Emerson Barnard from the Lick Observatory Records Digital Archive, UC Santa Cruz Library's Digital Collections 
*Guide to the Edward Emerson Barnard Papers 1846-1926 from the University of Chicago Special Collections Research Center 

Kategória:Astronómovia USA
Kategória:Objavitelia komét
Kategória:Osobnosti z Nashvillu (Tennessee)
Barnard

**Barnard** môže byť:
* starší slovenský názov rodu papagájov Barnardius
* kráter na Marse, pozri Barnard (kráter)
* označenie objektu Barnardovho katalógu
* sídlo v USA:
** v štáte Južná Dakota, pozri Barnard (Južná Dakota)
** v štáte Kansas, pozri Barnard (Kansas)
** v štáte Missouri, pozri Barnard (Missouri)
** v štáte Vermont, pozri Barnard (Vermont)
* priezvisko, pozri Barnard (priezvisko), napr.:
** Alfred Barnard (1837 – 1918), britský historik
** Aneurin Barnard (* 1978), waleský herec
** Bill Barnard (1886 – 1958), novozélandský politik
** Claude Barnard (1880 – 1957), austrálsky politik
** Chris Barnard (1939 – 2015), juhoafrický spisovateľ
** Christiaan Barnard (1922 – 2001), juhoafrický chirurg, autor prvej transplantácie srdca
** Darren Barnard (* 1971), waleský futbalista
** Edward Emerson Barnard (1857 – 1923), astronóm USA
** George Grey Barnard (1863 – 1938), sochár USA
** Joseph Osmond Barnard (1816 – 1865), britský rytec známok, autor Modrého a Červeného Maurícia
** Keppel Harcourt Barnard (1887 – 1964), juhoafrický zoológ 
** Lee Barnard (* 1984), anglický futbalista
** Leigh Barnard (* 1958), anglický futbalista
** Marius Barnard (* 1969), juhoafrický tenista
** Robert Barnard (1936 – 2013), spisovateľ USA
** Kate Barnardová (1875 –1930), politička USA
** Lady Anne Barnardová (1750 –1825), škótska poetka a spisovateľka

## Pozri aj
* Barnardova galaxia – trpasličia nepravidelná galaxia
* Barnardova hviezda – hviezda v súhvezdí Hadonosa
*  Bernard
Kalevala

náhľad|Prvé vydanie Starej Kalevaly z roku 1835
**Kalevala** je fínsky národný epos, ktorý zostavil Elias Lönnrot na základe ľudovej tvorby. 

Kalevala je základným dielom fínskej literatúry, no zároveň sa svojimi nevšednými básnickými kvalitami radí k najcennejšim skvostom svetovej literatúry. Lönnrot svojou neúnavnou prácou zachránil pred zabudnutím plody starej fínskej poézie, uchovávanej v ústnom podaní. Ľúbostné, magické, svadobné, pohrebné piesne a príslovia upravil do kompozične usporiadaného celku. Od roku 1828 podnikol Lönnrot niekoľko ciest, hlavne do oblasti Karélie. Pri týchto cestách zbieral ľudovú poéziu.

Epos vznikal po častiach. V roku 1833 vyšla takzvaná *Pra-Kalevala* (*Alku – Kalevala*), ktorá vychádzala z povestí o bohatieroch Lemminkäinenovi a Väinämöinenovi a z vienokarelských svadobných piesní.

*Stará Kalevala* (*Vanha – Kalevala*), s obsahom 32 rún a 12 078 veršov, vyšla v roku 1835. Celý názov Starej Kalevaly bol Kalevala, alebo staré karélske spevy z dávnych dôb fínskeho národa. Pre Lönnrota boli vzorom Homérove eposy, aj keď si bol vedomý toho, že Vanha Kalevala nemá ich kvalitu.

Roku 1849 vyšla nakoniec *Nová Kalevala* (*Uusi Kalevala*), ktorá má 50 rún a 22 795 veršov. Táto podoba Kalevaly bola definitívna a dodnes je šírená. 

28. február sa oslavuje vo Fínsku ako deň Kalevaly. V tento deň v roku 1835 vyšlo prvé vydanie (starej) Kalevaly. 

## Postavy
* Väinämöinen
* Lemminkäinen
* Illmarinen
* Kullervo

## Nová Kalevala
[náhľad|[Akseli Gallen-Kallela,
Kullervovo prekliatie, 1899, 186x105, olej na plátne]]

# Ensimmäinen runo
# Toinen runo
# Kolmas runo
# Neljäs runo
# Viides runo
# Kuudes runo
# Seitsemäs runo
# Kahdeksas runo
# Yhdeksäs runo
# Kymmenes runo
# Yhdestoista runo
# Kahdestoista runo
# Kolmastoista runo
# Neljästoista runo
# Viidestoista runo
# Kuudestoista runo
# Seitsemästoista runo
# Kahdeksastoista runo
# Yhdeksästoista runo
# Kahdeskymmenes runo
# Yhdeskolmatta runo
# Kahdeskolmatta runo
# Kolmaskolmatta runo
# Neljäskolmatta runo
# Viideskolmatta runo
# Kuudeskolmatta runo
# Seitsemäskolmatta runo
# Kahdeksaskolmatta runo
# Yhdeksänkolmatta runo
# Kolmaskymmenes runo
# Yhdesneljättä runo
# Kahdesneljättä runo
# Kolmasneljättä runo
# Neljäsneljättä runo
# Viidesneljättä runo
# Kuudesneljättä runo
# Seitsemäsneljättä runo
# Kahdeksasneljättä runo
# Yhdeksäsneljättä runo
# Neljäskymmenes runo
# Yhdesviidettä runo
# Kahdesviidettä runo
# Kolmasviidettä runo
# Neljäsviidettä runo
# Viidesviidettä runo
# Kuudesviidettä runo
# Seitsemäsviidettä runo
# Kahdeksasviidettä runo
# Yhdeksäsviidettä runo
# Viideskymmenes runo

## Iné projekty

## Externé odkazy
* Preklad Kalevaly do českého jazyka 
*  (po fínsky)
* Originál rún vo fínskom jazyku
* Fínska Literárna Spoločnosť 

Kategória:Fínske knihy
Kategória:Literatúra vo fínskom jazyku
Kategória:Fínska mytológia
Kategória:Eposy
Alfred Moisiu

**Alfred Spiro Moisiu** (* 1. december 1929, Shkodër, Albánsko) bol od 24. júla 2002 do 24. júla 2007 prezidentom Albánska. Zvolený bol Ľudovým zhromaždením pomerom hlasov 97 ku 19 (14 sa zdržalo).

## Iné projekty

Kategória:Albánski politici
Kategória:Prezidenti Albánska
Kategória:Nositelia veľkokríža Radu za zásluhy Poľskej republiky
Bublinkové triedenie

**Bublinkové triedenie** () je implementačne jednoduchý výmenný triediaci algoritmus. Pracuje na mieste a nepatrí medzi prirodzené triediace algoritmy. Pre praktické využitie je neefektívny.

Pracuje opakovaným prechodom cez zoznam, ktorý má byť utriedený porovnávajúc vždy dva prvky. Ak prvky nie sú v správnom poradí, zamení ich. Porovnávanie prvkov v zozname trvá, pokiaľ sú potrebné výmeny, teda pokiaľ nie je zoznam usporiadaný. Algoritmus dostal názov vďaka tomu, že menšie prvky sa „prebublinkujú“ na začiatok zoznamu.

## Algoritmus
Poznámka: toto je len jedna z variácií algoritmu.

 Pre i od 1 po (počet prvkov)
   Pre j od 1 po (počet prvkov - i)
     Ak zoznam[j] > zoznam[j+1]
       Vymeň zoznam[j] ↔ zoznam[j+1]

 for I := High(A) downto Low(A) do
    for J := Low(A) to High(A) - 1 do
      if A[J] > A[J + 1] then
        begin
          T := A[J];
          A[J] := A[J + 1];
          A[J + 1] := T;
        end;

### Java
 public static void bubbleSort(int[] array){
    for (int i = 0; i  X[J - 1]) then
          Swap(X[J - 1], X[J]);
    end
 end;

 procedure Swap(var X, Y : integer);
 var
  Temp : integer;
 begin
  Temp := X;
  X := Y;
  Y := Temp
 end;

### PHP
 function bubble_sort($arr)
 {
    $count = count($arr);
    for($i = 0; $i O(n^2).

Tento algoritmus triedenia je jedným z najhorších, oproti iným algoritmom s rovnakou rádovou zložitosťou vyžaduje veľa zápisov do pamäte a neefektívnu prácu s cache procesora. Takmer neexistuje prípad, kedy by mal nejakú výhodu oproti iným postupom.

Kategória:Triediacie algoritmy
Triediaci algoritmus

50px|vpravo
**Triediaci algoritmus** je v informatike algoritmus, ktorý zoraďuje prvky zoznamu v určenom poradí. Najpoužívanejšie sú numerické a lexikografické poradie.

Efektívny triediaci algoritmus je dôležitý pre optimalizáciu iných algoritmov (ako vyhľadávacie a spájacie algoritmy), ktoré vyžadujú na správnu funkciu utriedený zoznam. Tiež sa používa na kanonizáciu údajov a tvorbu výstupu zrozumiteľného pre človeka. Formálne, výstup musí spĺňať dve podmienky:
# výstup je vo neklesajúcom poradí (žiadny prvok nie je menší ako predchádzajúci prvok vzhľadom na požadované konečné poradie);
# výstup je permutáciou (preusporiadaním) vstupu.

Od počiatkov informatiky priťahoval problém triedenia veľa záujmu výskumníkov, snáď vďaka zložitosti efektívneho riešenia napriek jednoduchému a intuitívnemu zadaniu. Napríklad bubble sort bol analyzovaný už v roku 1956 http://www.cs.duke.edu/~ola/papers/bubble.pdf. Hoci mnohí triedenie považujú za vyriešený problém, ešte aj dnes sa stále vyvíjajú užitočné nové triediace algoritmy (napríklad library sort bol prvýkrát publikovaný v roku 2004). Triediace algoritmy sú prevažne prezentované v úvodných kurzoch informatiky a programovania, kde hojnosť algoritmov riešiacich jeden problém poskutuje jemný úvod k rôznym fundamentálnym konceptom algoritmizácie ako notácia veľké O, algoritmy rozdeľ a panuj, údajové štruktúry, probabilistické algoritmy a analýza zložitosti.

## Klasifikácia
Triediace algoritmy klasifikujeme podľa nasledovných kritérií:
* Výpočtová zložitosť (najhoršia, priemerná a najlepšia) pre zoznam s veľkosťou *n* položiek. Pre typické triediace algoritmy je prijateľná výpočtová zložitosť aspoň O(*n*.log *n*) a zlá O(*n*2). Ideálna zložitosť je O(*n*). Triediace algoritmy, ktoré používajú iba abstraktnú operáciu porovnania vždy majú priemernú zložitosť aspoň O(*n*.log *n*) porovnaní.

## Druhy triediacich algoritmov
* Bogo sort
* Bubble sort
* Bucket sort
* Counting sort
* Heap sort
* Insertion sort
* Merge sort
* Quick sort
* Radix sort
* Selection sort
* Shaker sort
* Shell sort

## Iné projekty
Andorra (rozlišovacia stránka)

**Andorra** môže byť:
* štát medzi Španielskom a Francúzskom, pozri Andorra (štát)
* hlavné mesto štátu Andorra s miestnym názvom *Andorra la Vella*, pozri Andorra (mesto)
Javorka

**Javorka** môže byť:
* Adam Javorka (1683/16841747), slovenský dôstojník
* Vendelín Javorka (18821966), slovenský rímskokatolícky kňaz
* Jozef Javorka (19211993), slovenský misionár
* Vladimír Javorka (* 1941), slovenský lekár-stomatológ
* Kamil Javorka (* 1944), slovenský lekár-fyziológ
* Anna Javorková (* 1952), slovenská herečka
* Michal Javorka, slovenský lekár-fyziológ

## Referencie

## Pozri aj
* Jávorka
Úradný jazyk

::*O úradnom (oficiálnom) jazyku ako jazyku rokovaní a dokumentov v medzinárodných organizáciách (napríklad v EÚ) pozri [[úradný jazyk (medzinárodný styk)]]. O úradnom jazyku ako synonymu úradného (t. j. administratívneho) štýlu jazyka pozri [[úradný štýl]].*
**Úradný jazyk** alebo **oficiálny jazyk** (angl. official language; nem. Amtssprache, offizielle Sprache; fr. langue officielle; rus. oficiaľnyj jazyk) je v užšom zmysle jazyk (často stanovený nejakým právnym predpisom), ktorý sa používa ako hlavný alebo ako jediný jazyk na komunikáciu a dokumentovanie v styku s a vnútri verejnej správy (t.j. vlády a úradov, vrátane školstva) na určitom území, konkrétne v celom štáte či závislom území alebo v jeho časti, t. j. napr. v regióne štátu (ale podľa niektorých definícií len v celom štáte). V širšom zmysle sa úradným (oficiálnym) jazykom myslí aj jazyk, v ktorom sa na danom území vydávajú právne predpisy (napr. zákony), jazyk debát parlamentu a jazyk súdov. Podobný je pojem štátny jazyk, ktorý sa často chápe jednoducho ako jediný celoštátny úradný jazyk (obyčajne vo vyššie uvedenom širšom zmysle), ale môže byť definovaný aj odlišne.

## Charakteristika
Približne polovica štátov sveta má úradný jazyk (t. j. úradný jazyk de iure). Niektoré štáty majú iba jeden úradný jazyk, ako napríklad Albánsko, Francúzsko alebo Litva. Niektoré štáty majú viac úradných jazykov, napríklad Afganistan, Bielorusko, Belgicko, Bolívia, Kanada, Eritrea, Fínsko, India, Pakistan, Paraguaj, Južná Afrika a Švajčiarsko. V niektorých štátoch, ako napríklad Slovensko, Taliansko, Palau, Filipíny, Rusko a Španielsko, je síce len jediný celoštátny úradný jazyk (t. j. štátny jazyk), ale menšinové jazyky sa používajú ako úradné jazyky (obyčajne úradné jazyky v užšom zmysle) v určitých regiónoch. 

Niektoré štáty, ako napríklad Švédsko, Tuvalu, Spojené kráľovstvo a Spojené štáty, de iure nemajú úradný jazyk. Namiesto toho sa v mnohých prípadoch (zákony, vládne nariadenia a pod.) používa nejaký *[[de facto]]* hlavný jazyk (tzv. úradný jazyk de facto). 

Vo väčšine prípadov je úradným jazykom jazyk, ktorý je na danom území bežne používaným miestnym jazykom, napr. na Slovensku je to slovenčina. Úradné jazyky niektorých bývalých kolónií, hlavne francúzština a angličtina, však nie sú bežne používanými miestnymi jazykmi. Opačným príkladom je írčina, ktorá je teoreticky miestnym jazykom a je "prvým úradným" jazykom Írska, ale reálne ju používa len menej ako tretina Írov; zatiaľ čo angličtina, ktorá je reálne najčastejším miestnym i úradným jazykom Írska, je podľa článku 8 Ústavy Írska označená ako "druhý úradný" jazyk Írska.

Zákony niektorých štátov vyžadujú, aby boli dokumenty štátnej či verejnej správy prekladané aj do iných jazykov než je úradný jazyk.

## Referencie

## Zdroj

Kategória:Politika
Kategória:Právo
Kategória:Spoločnosť
Kategória:Sociolingvistika
Abú Músá Džábir ibn Hajján

thumb|right|Portrét z 15. storočia, Codici Ashburnhamiani 1166, Biblioteca Medicea Laurenziana, Florencia
**Abú Músa Džábir ibn Hajján** (arab.  *Abú Abd Alláh Džábir bin Hajján bin Abd Alláh al-Azdí*) (* asi 721, Tus, Chorasán, Irán? – † asi 815, Kufa, Irak), známy tiež pod latinským menom **Geber** bol moslimským alchymistom, farmaceutom, filozofom, astronómom a fyzikom.

Geber sa tiež označuje ako *„otec arabskej chémie“*. Jeho etnické pozadie nie je známe, považuje sa buď za Araba, alebo Peržana.

Geber je známy hlavne vďaka svojim príspevkom v chémii, zdôrazňuje systematické experimentovanie a urobil veľa, aby premenil alchýmiu z povery na vedu. Geber objavil mnoho typov, dnes bežných, chemických pomôcok. Objavil taktiež mnoho chemických látok a procesov ako napríklad kyselinu chlorovodíkovú, kyselinu dusičnú, destiláciu a kryštalizáciu.

Vydláždil aj cestu pre mnohých islamských alchymistov ako ar-Rází, al-Tughra'í a al-Irakí, ktorý žili v 9., 12. a v 13. storočí. Jeho kniha silno ovplyvnila európskych alchymistov, ktorí sa o ňu opierali pri hľadaní kameňa mudrcov.

Kategória:Narodenia v 721
Kategória:Úmrtia v 815
Kategória:Alchymisti
Kategória:Farmaceuti arabského pôvodu
Kategória:Fyzici arabského pôvodu
Kategória:Astronómovia arabského pôvodu
Kategória:Filozofi arabského pôvodu
Kategória:Stredovekí astronómovia
Nové Mexiko

**Nové Mexiko** je štát na juhozápade USA v regióne Southwest.

## Mestá
* Santa Fé - hlavné mesto
* Albuquerque - najväčšie mesto

## Iné projekty


Súbor:Big Costilla Peak.jpg| Big Costilla Peak 
Súbor:USA 09643 Taos Pueblo Luca Galuzzi 2007.jpg| Taos Pueblo 
Súbor:Jemez River, Santa Ana Pueblo NM.jpg| Jemez River, Santa Ana Pueblo
Geber

**Geber** môže byť:
* osoba:
** arabský alchymista (721-815), pozri Abú Músá Džábir ibn Hajján
**arabský astronóm a matematik (1100-1160), pozri Abú Muhammad Džábir ibn Aflah
**biblická postava, pozri Geber (Biblia)
* kráter na Mesiaci, pozri Geber (kráter)

## Pozri aj
* Pseudo-Geber
György Hevesy

**György Hevesy** (* 1. august 1885, Budapešť, Maďarsko – † 5. júl 1966, Freiburg im Breisgau, Nemecko) bol maďarský chemik. V roku 1943 získal Nobelovu cenu za chémiu za svoju prácu na využití izotopov ako značkovačov pre štúdium chemických procesov.

## Životopis
Hevesy študoval chémiu, matematiku a fyziku na univerzitách v Budapešti, v Berlíne a v Freiburgu. Počas štúdia spolupracoval s Ernestom Rutherfordom a Friedrichom Panethom. V Kopenhagene v roku 1922 objavil spolu s Dirk Costerom prvok Hafnium.

V roku 1924 sa oženil s Piou Riisovou. Mali spolu syna a 3 dcéry.

Keď nacistické vojská počas druhej svetovej vojny napadli Dánsko, Hevesy rozpustil Laueho a Franckovu zlatú medailu Nobelovej ceny v lúčavke kráľovskej, aby predišiel ich krádeži. Roztok zanechal na poličke vo svojom laboratóriu v Inštitúte Nielsa Bohra. Po vojne sa Hevesy vrátil do inštitútu kde našiel roztok nedotknutý, následne vyzrážal zlato z roztoku a vrátil ho Nobelovej nadácii. Tá vyrobila pre Laueho a Francka novú medailu.

## Externé odkazy
* György Hevesy na stránke Nobelovej ceny

Kategória:Osobnosti z Budapešti
Kategória:Maďarskí chemici
Kategória:Nositelia Nobelovej ceny za chémiu
Kategória:Maďarskí nositelia Nobelovej ceny
Kategória:Objavitelia chemických prvkov
Kategória:Maďarské osobnosti židovského pôvodu
Kategória:Chemici židovského pôvodu
Kategória:Držitelia Copleyovej medaily
Kategória:Držitelia Radu Pour le Mérite
Kategória:Členovia Kráľovskej švédskej akadémie vied
Kategória:Členovia American Academy of Arts and Sciences
Kategória:Členovia Pápežskej akadémie vied
Kategória:Pochovaní na cintoríne Kerepesi
Kategória:Vyučujúci na Univerzite Loránda Eötvösa
Kategória:Vyučujúci na Albert-Ludwigs-Universität Freiburg
Kategória:Absolventi Univerzity Loránda Eötvösa
Kategória:Absolventi Albert-Ludwigs-Universität Freiburg
51 (číslo)

**51** (slovom **päťdesiatjeden**) je prirodzené číslo, ktoré nasleduje za číslom 50 a predchádza číslu 52.

## Matematika
**Päťdesiat jeden** je pentagonálne číslo, ako aj vycentrované pentagonálne číslo (jedno z mála čísel patriacich do oboch skupín) a 18-gonálne číslo. Je tiež 6. Motzkinovým číslom vypovedajúcim o množstve spôsobov ako nakresliť neprienikajúce časti medzi ľubovolnými 6 bodmi na hranici kruhu bez ohľadu na to, kde sa body môžu na hranici nachádzať.

## Astronómia
* Messierov objekt M51, špirálová galaxia s magnitúdou 8.0 v súhvezdí Poľovné psy, známa aj ako Vírová galaxia.

## Ostatné oblasti
Päťdesiatjeden je aj:
* protónové číslo antimónu.
* medzinárodný volací kód do Peru.
* modelové číslo stíhačky z druhej svetovej vojny P-51 Mustang
* Area 51, územie v južnej Nevade pod správou armády USA, známa ako možná lokalita s tajnými leteckými testmi
* jeden z rokov: **[[51]]** (po Kr.), 51 pred Kr. alebo (napríklad) 1951.

Kategória:Celé čísla
Kategória:Prirodzené čísla
Area 51

náhľad|Satelitná fotografia oblasti Area 51
**Area 51** (dosl. *Oblasť 69*) sa nachádza aj v GTA San andreas je odľahlý úsek zeme na dne vyschnutého jazera na juhu Nevady, ktorý je vo vlastníctve vlády Spojených štátov a na ktorom sa nachádza vojenské letisko, pravdepodobne používané na tajný vývoj a testovanie prototypov nových vojenských lietadiel. Na letisku prebiehal vývoj mnohých prísne utajovaných strojov ako Lockheed U-2 alebo Lockheed SR-71 Blackbird.

Býva obľúbeným predmetom mnohých konšpiračných teórií o UFO.

## Poloha
Area 51  sa nachádza medzi regiónom Yucca Flats a Nevada Test Site (NTS) –územím, kde sa testujú nukleárne zbrane Amerického úradu jadrovej energie. Jadrový sklad Yucca Mountain je asi 64 kilometrov juhozápadne od Groom Lake.

Oblasť je pripojená k sieti ciest NTS vedúcich na severozápad do Mercury a na juh do Yucca Flats. Severovýchodne od jazera vedie cesta Groom Lake, ktorá bola skôr využívaná ako prístupová cesta k baniam v nížine Groom. Po celej jej šírke sa nachádza niekoľko kontrolných stanovíšť, oblasť v nížine však leží východnejšie, a preto sú neoprávnení návštevníci, ktorí po ceste Groom Lake cestujú, spozorovaní obvykle jednotkami v horách ešte niekoľko kilometrov pred kontrolnými stanicami. Potom, čo cesta opustí zakázanú oblasť (rad varovných značiek typu Photography is prohibited – Fotografovanie zakázané, prípadne Use of deadly force is authorized – Použitie smrtiacej sily povolené), klesá východne do oblasti Tikaboo Valley a potom sa napája na Nevada State Route 375.

## Názvy
Area 51 je známa aj ako Dreamland, Area of secrets, The Ranch, Paradise Ranch, The Farm, The Box, Groom Lake a The Directorate for Development Plans Area.

## UFO
Pre svoju tajomnú povahu, nepochybnú spojitosť s tajným leteckým výskumom a sériu neobvyklých úkazov sa Area 51 stala jednou z významných lokalít dohadov o UFO. K neobvyklým aktivitám pripisovaným základni v Area 51 patrí:
* Skladovanie, testovanie a spätné inžinierstvo mimozemských plavidiel (vrátane materiálov údajne zachránených v Roswelli), štúdium bytostí pochádzajúcich z týchto lodí (živých aj mŕtvych) a výroba leteckých strojov založených na báze mimozemských technológií
* Stretnutia či komunikácia s mimozemšťanmi 
* Vývoj zbraní na báze neobvyklých energií (na použitie v Systéme strategickej obrany SDI alebo na kontrolu zbrojenia)
* Vývoj technológií určených na cestovanie v čase
* Činnosti spojené s údajnou tajnou celosvetovou vládou

## Referencie

## Iné projekty

Kategória:Konšpiračné teórie
Kategória:Geografia Nevady
Kategória:Základne United States Air Force
Tektonická platňa

thumb|350px|Tektonické platne
**Tektonická platňa** alebo **litosférická platňa** je mohutná kryha pevnej zemskej kôry a časti vrchného plášťa (litosféry). Zemský povrch je pokrytý 12 väčšími a radom (okolo 40) menších platní (mikroplatní).

Rozmery a tvar platní sú variabilné: od obrovských (Eurázijská platňa), až po maličké, takzvané mikroplatne (Anatólska platňa). Hrúbka platní je tiež značne kolísavá, od prakticky nulovej v stredooceánskych chrbátoch, až po cca  pod Himalájami. Je tvorená dvoma typmi kôry: oceánskou a pevninskou, ktoré sa odlišujú chemickým zložením, ako aj fyzikálnymi vlastnosťami. Pod platňami sa nachádza relatívne duktilná (ale neroztavená) časť plášťa: astenosféra.

Hranice platní nekorešpondujú s hranicami kontinetov (resp. kontinentálnej zemskej kôry), pretože sú zväčša zložené z kontinentálnej ako aj oceánskej kôry. Napr. Severoamerická platňa nepokrýva len Severoamerický kontinent, ale aj Grónsko, časť Sibíri, sever Japonska a celý severozápadný Atlantický oceán.

## Interakcie platní a súvisiace geologické procesy

Tepelný pohyb v astenosfére zapríčiňuje pohybovanie sa platní, známe ako pohyb kontinentov. Interakcie medzi platňami spôsobujú vytváranie pohorí, vulkanizmus, zemetrasenia ako aj iné geologické fenomény.

## Referencie

## Pozri aj
* Zoznam tektonických platní

## Iné projekty
.

Tektonická platňa
Chorasán (historické územie)

**Chorasán** (iné názvy: **Chorásán, Churásán, Chorasan, Veľký Chorasán/Chorásán/Churásán/Chorasan, Zem/Krajina vychádzajúceho slnka, Zem/Krajina slnka, Zem/Krajina východu**; perz.  - Chorásán/podľa dávnej výslovnosti:Churásán) je historické územie v strednej Ázii s rozlohou 268&nbsp;000 km², ktoré dnes leží na území Iránu, Afganistanu, Tadžikistanu, Uzbekistanu a Turkménska.

Územie Chorasánu je hornaté s rovnobežnými pásmi Hindúkuša, na juhu sú púšte Kavír a Lút. Prevláda tu chov koní, ovcí, tiav, vyrábajú sa tu koberce a hodváb a pestuje sa tu šafran.
Hlavným mestom je Mašhad, pútnické mesto šiítov. V Chorasáne leží mesto Balch, rodisko Rúmího. Z Chorasánu pochádzajú aj mnohé ďalšie významné osobnosti, napr. Al-Gazzálí a Avicenna.

## Zdroj
* 

Kategória:Historické územia
Kategória:Dejiny Iránu
Kategória:Dejiny Afganistanu
Kategória:Dejiny Tadžikistanu
Kategória:Dejiny Uzbekistanu
Kategória:Dejiny Turkménska
Düsseldorf

**Düsseldorf** (skrátene *D´Dorf*) je mesto v západnej časti Nemecka a hlavné mesto spolkovej krajiny Severné Porýnie-Vestfálsko. Mesto leží na rieke Rýn, na ktorej má dva vnútrozemské prístavy. Nadregionálne je mesto známe svojou nákupnou ulicou Königsallee, svojím Starým mestom a karnevalom. V meste sú štyri vysoké školy, medzi nimi Akadémia umenia a Univerzita Heinricha Heineho.

## Obyvateľstvo
Mesto Düsseldorf je s populáciou 629 047 (k 31. decembru 2022) siedmym najväčším mestom v Nemecku. Z celkovej populácie mesta má 109 883 obyvateľov zahraničný pôvod, z nich väčšina (81,742) pochádza z iných krajín Európy. Najväčšie národnostné menšiny predstavujú Turci, Gréci a Taliani. Mesto Düsseldorf má tretiu najväčšiu japonskú komunitu v Európe. Düsseldorf má aj tretiu najväčšiu židovskú populáciu v Nemecku o počte 7 600 príslušníkov.

## Členenie mesta

## Starostovia mesta od konca druhej svetovej vojny
* 1945 – 1946: Walter Kolb (SPD)
* 1946 – 1947: Karl Arnold (CDU)
* 1947 – 1956: Josef Gockeln (CDU)
* 1956 – 1959: Georg Glock (SPD)
* 1960 – 1961: Willi Becker (SPD)
* 1961 – 1961: Fritz Vomfelde (CDU)
* 1961 – 1964: Peter Müller (CDU)
* 1964 – 1974: Willi Becker (SPD)
* 1974 – 1979: Klaus Bungert (SPD)
* 1979 – 1984: Josef Kürten (CDU)
* 1984 – 1994: Klaus Bungert (SPD)
* 1994 – 1999: Marie-Luise Smeets (SPD)
* 1999 – 2008: Joachim Erwin (CDU)
* 2008 – 2014: Dirk Elbers (CDU)
* 2014 – 2020: Thomas Geisel (SPD)
* 2020 – súčasnosť: Stephan Keller (CDU)

## Osobnosti mesta
* Anna Klévska (* 1515 – † 1557), anglická kráľovná ako manželka Henricha VIII.
* Friedrich Spee (* 1591 – † 1635), jezuita, morálny teológ, barokový lyrik a duchovný spisovateľ
* Eleonóra Magdaléna Falcko-neuburská (* 1655 – † 1720), rímsko-nemecká cisárovná, česká a uhorská kráľovná ako manželka Leopolda I.
* Mária Anna Falcká (* 1667 – † 1740), španielska kráľovná ako  manželka Karola II. 
* Friedrich Heinrich Jacobi (* 1743 – † 1819), filozof a spisovateľ
* Heinrich Heine (* 1797 – † 1856), básnik a prozaik
* Felix Klein (* 1849 – † 1925), matematik
* Paul Natorp (* 1854 – † 1924), filozof
* Theodor Litt (* 1880 – † 1962), pedagóg a filozof
* Luise Rainerová (* 1910 – † 2014), americko-nemecká herečka, držiteľka Oscara
* Karl Otto Apel (* 1922 – † 2017), filozof
* Jürgen Habermas (* 1929), filozof a sociológ
* Jürgen Mittelstraß (* 1936), filozof
* Wim Wenders (* 1945), režisér
* Heike Makatsch (* 1971), herečka
* Philipp Gogulla (* 1987), hokejista

## Partnerské mestá
*  Ammán, Jordánsko
*  Belehrad, Srbsko
*  Čunking, Čína
*  Haifa, Izrael 
*  Chemnitz, Nemecko
*  Chicago, USA
*  Lillehammer, Nórsko
*  Moskva, Rusko
*  Palma de Mallorca, Španielsko
*  Reading, Veľká Británia
*  Toulouse, Francúzsko
*  Varšava, Poľsko

## Referencie

## Iné projekty

## Zdroj


Kategória:Mestá v Severnom Porýní-Vestfálsku
Kategória:Hlavné mestá nemeckých spolkových krajín
Kategória:Sídla na Rýne
Optoelektronika

**Optoelektronika** je oblasť elektroniky, ktorá sa zaoberá interakciou svetla s elektronickými prvkami.

Optoelektronické prvky sa delia na:

* optoelektronické zdroje svetla (LED, polovodičový laser)
* fotosenzory (fotodióda, fototranzistor, plošné senzory (napr. CCD))
* modulátory

Hlavné využitie optoelektronických prvkov je pri snímaní a zobrazení obrazu (napr. v televízii), osvetlení a signalizácii, a pri prenose informácií (prostredníctvom optických vlákien alebo „vzduchom“).

Kategória:Elektronika

Kategória:Optika
Königsberg

**Königsberg** môže byť:
* nemecký názov mesta v bývalom Východnom Prusku, dnes Rusku, po slovensky Kráľovec, pozri Kaliningrad
* nemecký názov obce Klimkovice v Česku, pozri Klimkovice
* nemecký názov mesta Nová Baňa, pozri Nová Baňa
* trieda lodí, pozri Königsberg (trieda lodí 1905)
* trieda lodí, pozri Königsberg (trieda lodí 1915)
* ľahký krížnik, pozri SMS Königsberg (1905)
* ľahký krížnik, pozri SMS Königsberg (1915)
* ľahký krížnik, pozri Königsberg (1926)
Getafe

**Getafe** je mesto v Španielsku.

Situované je v južnej časti autonómnej oblasti Madrid (Španielsko), 13 km južne od Madridu. Je to jedno z najdôležitejších  priemyselných miest s najväčšou populáciou v centrálnej oblasti okolo hlavného mesta. Mesto je dôležité aj preto, lebo sa tam nachádza vojenská základňa, jedna z prvých v Španielsku. Považuje sa za geografický stred Pyrenejského polostrova. Nachádza sa tu aj rektorát univerzity Karola III.

V blízkosti Getafe a Madridu  sa vytvoril mohutný rozvoj priemyslu najmä počas 20. storočia, čím sa zvýšila populácia na 150&nbsp;000 obyvateľov. Tento nárast populácie si  vyžadoval výstavbu mnohých  prístupových ciest, rozšírenie ponuky verejných služieb a počas 20. storočia sa vytvorilo mnoho sídlisk.

## História
Prvé zmienky o človeku v okolí Getafe sa registrujú z obdobia paleolitu (asi 100&nbsp;000 rokov pred Kr.), ktoré sa našli pri rieke Manzanares spolu s rôznymi  kamennými pomôckami, či hlinenými nádobami.
V období 2. a 3. storočia na toto územie prišli Rimania, ktorí dokončili výstavbu mestečka La Torrecilla, položeného pri rieke Manzanares. Počas  6. a 7. storočia výstavbou cintorína pri La Torrecilla tu zanechávajú stopy Vizigóti. V 8. storočí napadli Getafe Arabi.

V roku 1085 sa kráľovi Alfonzovi VI. podarilo vymaniť osady v tejto oblasti spod arabskej nadvlády.  Základom pre výstavbu mesta bolo založenie magdalénskej pustovne, ktorú ale neskôr zbúrali.

## Iné projekty

Kategória:Mestá v Španielsku
Granada

**Granada** je malebné mesto na juhu Španielska. Leží v Andalúzii, v nadmorskej výške . V roku 2005 v ňom žilo 236 982 obyvateľov.

## Kultúra
V Granade sa nachádza slávna Alhambra, andalúzska pevnosť a palác, vyhlásená za dedičstvo UNESCA v roku 1984 spolu s Generalife a štvrťou Albayzín. Toto historické bohatstvo, ovocie trojitého vplyvu moslimov, židov a kresťanov robia z Granady dôležité turistické a kultúrne stredisko v Španielsku.

Granadská univerzita, založená v roku 1531 kráľom Karolom I., je jednou z najprestížnejších v krajine, a dáva mestu študentské prostredie a známy nočný život. Túto univerzitu navštevuje viac ako 60 000 študentov.

San Cecilio je patrónom mesta Granada. Je mu venovaný 1. február. Bol granadským biskupom a mučeníkom v 1. storočí.

## Umenie
V polovici 13. storočia, keď Ferdinand III. svätý dobyl Córdobu a Sevillu, sa moslimskí umelci ukryli v Granade a na severe Afriky. Z ich tradícií vznikla forma, ktorá určila granadský štýl, ktorý je vyvrcholením severoarabského umenia v Alhambre, ktorý sa nerealizoval až do polovice 14. storočia, kedy vládol Jusuf I. a Mohamed V. v rokoch 1333 a 1354. Granada nemá kalifské umenie, ktoré bolo predchodcom alhamarov.

## Podnebie
Podnebie je v Granade stredozemné. Teploty sú v zime svieže s množstvom mrazu, a v lete sú priemerné, s maximálnymi teplotami, ktoré v mnohých prípadoch často prekračujú 35º. Teplotný rozdiel je veľmi vysoký, počas celého roka prekračuje často 20º v jeden deň. 

Teplotné rekordy v Granade sú: 
* maximálna nameraná teplota  42,6º 22. 7. 1995
* minimálna nameraná teplota  -14,2º 16. 1. 1987

## Osobnosti mesta
* Jan z Boha (* 1495 – † 1550), svätec, zakladateľ rádu Milosrdných bratov
* Luis de Granada (* 1504 – † 1588), dominikánsky teológ, spisovateľ a mystik
* Francisco Suárez (* 1548 – † 1617), teológ a filozof
* Alonzo Cano (* 1601 – † 1667), maliar, sochár a architekt
* Eugénia de Montijo (* 1826 – † 1920), francúzska cisárovná
* Federico García Lorca (* 1898 – † 1936), spisovateľ

## Partnerské mestá
*  Aix-en-Provence, Francúzsko
*  Belo Horizonte, Brazília
*  Coral Gables, USA
*  Freiburg im Breisgau, Nemecko
*  Murrákuš, Maroko
*  Šardža, Spojené arabské emiráty
*  Tetuán, Maroko
*  Tlemcen, Alžírsko

## Iné projekty


Kategória:Mestá v Španielsku
Kategória:Bývalé hlavné mestá
Karol Štúr (právnik)

JUDr. **Karol Štúr**  (* 12. november 1867, Trenčín – † 15. február 1925, Trenčín) bol slovenský právnik, národný buditeľ a evanjelický kňaz.

Bol zakladateľom Trenčanských novín (predchodca terajších Trenčianskych novín), podieľal sa na vzniku trenčianskeho gymnázia.

Bol dozorcom trenčianskeho evanjelického zboru, dozorcom Trenčianskeho seniorátu a spoluorganizátorom 1. slovenskej evanjelickej synody v Trenčianskych Tepliciach v roku 1921.

## Rodina
* otec Ján Štúr - prísediaci stoličného súdu v Trenčíne
* matka Amália, rodená Dráškociová
* strýko Karol Štúr
* strýko Ľudovít Štúr

## Externé odkazy
* Záznam o narodení a krste v matrike riadok 35 - evanjelická cirkev v Trenčíne; pokrstený ako Karel-Emil Štúr

Kategória:Signatári Martinskej deklarácie
Kategória:Narodenia v 1867
Kategória:Úmrtia v 1925
Kategória:Osobnosti z Trenčína
Kategória:Slovenskí publicisti
Kategória:Slovenskí vydavatelia
Kategória:Slovenskí právnici
Kategória:Slovenskí národní buditelia
Lex posterior derogat legi priori

**Lex posterior derogat legi priori** (slovensky *Neskorší zákon deroguje skorší zákon*) je právny princíp pochádzajúci z rímskeho práva, ktorý znamená, že ak existuje rozpor medzi ustanoveniami dvoch právnych predpisov, alebo dvoch rôznych verzií toho istého právneho predpisu, prednosť má neskoršie, novšie ustanovenie. Toto pravidlo sa uplatní, len pokiaľ sú to dva právne predpisy rovnakej právnej sily, inak sa uplatní pravidlo Lex superior derogat legi inferiori.

## Pozri aj

* Lex specialis derogat legi generali
* Lex superior derogat legi inferiori

----

Kategória:Latinské právnické výrazy
Lex superior derogat legi inferiori

**Lex superior derogat legi inferiori** (slovensky *Vyšší zákon deroguje nižší* ) je právny princíp pochádzajúci z rímskeho práva, ktorý znamená, že ak existuje rozpor medzi ustanoveniami dvoch právnych predpisov rôznej právnej sily, prednosť má predpis vyššej právnej sily (teda ústava má prednosť pred zákonom, zákon má prednosť pred vyhláškou atď…).

## Pozri aj

* Lex specialis derogat legi generali
* Lex posterior derogat legi priori

----

Kategória:Latinské právnické výrazy
NGC 5

**NGC 5** je galaxia v súhvezdí Andromeda, ktorú objavil francúzsky astronóm Édouard Jean-Marie Stephan 21. októbra 1881.

Jej zdanlivá hviezdna veľkosť je 13,8.
        

## Pozri aj
* Zoznam NGC objektov

Kategória:Súhvezdie Androméda
Kategória:Eliptické galaxie
5
0000595
00062
IV 007
Kategória:Astronomické objekty objavené v roku 1881
Kategória:Astronomické objekty objavené Édouardom Jeanom-Mariem Stephanom
NGC 6

**NGC 6** je galaxia v súhvezdí Andromeda, ktorú objavil americký astronóm Lewis A. Swift 20. septembra 1885.

Jej zdanlivá hviezdna veľkosť je 13,1.
        

## Pozri aj
* Zoznam NGC objektov

Kategória:Súhvezdie Androméda
Kategória:Šošovkové galaxie
6
0000679
00084
Kategória:Astronomické objekty objavené v roku 1857
Kategória:Astronomické objekty objavené Lewisom A. Swiftom
NGC 7

**NGC 7** je galaxia v súhvezdí Sochár, ktorú objavil anglický astronóm John Herschel 27. septembra 1834.

Jej zdanlivá hviezdna veľkosť je 13,4.
        

## Pozri aj
* Zoznam NGC objektov

Kategória:Súhvezdie Sochár
Kategória:Špirálové galaxie
7
0000627
020097
Kategória:Astronomické objekty objavené v roku 1834
Kategória:Astronomické objekty objavené Johnom Herschelom
NGC 8

**NGC 8** je dvojhviezda v súhvezdí Pegas, ktorú objavil americký astronóm Otto Struve 29. septembra 1865.

## Galéria

NGC 0008 SDSS.jpg|NGC 8 a NGC 9


## Pozri aj
* Zoznam NGC objektov

Kategória:Súhvezdie Pegas
Kategória:Dvojhviezdy
8
0000648
Kategória:Astronomické objekty objavené v roku 1865
Kategória:Astronomické objekty objavené Ottom Struvem
NGC 9

**NGC 9** je galaxia v súhvezdí Pegas, ktorú objavil americký astronóm Otto Struve 27. septembra 1865.

Jej zdanlivá hviezdna veľkosť je 13,7.
        

## Pozri aj
* Zoznam NGC objektov

Kategória:Súhvezdie Pegas
Kategória:Špirálové galaxie
9
0000652
00078
Kategória:Astronomické objekty objavené v roku 1865
Kategória:Astronomické objekty objavené Ottom Struvem
NGC 4

**NGC 4** je galaxia v súhvezdí Ryby, ktorú objavil nemecký astronóm Albert Marth 29. novembra 1864.

Jej zdanlivá hviezdna veľkosť je 15,9.
        

## Pozri aj
* Zoznam NGC objektov

## Iné projekty

Kategória:Súhvezdie Ryby
Kategória:Šošovkové galaxie
4
0212468
Kategória:Astronomické objekty objavené v roku 1864
Kategória:Astronomické objekty objavené Albertom Marthom
Lineárna rovnica

thumb|right|200px|Graf lineárnej rovnice ''y = ax+b''

**Lineárna rovnica** je rovnica, ktorá obsahuje na oboch stranách iba sumu konštánt a prvú mocninu premennej. Lineárna rovnica reprezentuje v sústave karteziánskych súradníc priamku.

Jej všeobecný tvar je:
:a x + b = 0
pričom *a* ≠ 0.
Riešenie takejto rovnice je
:x= - \frac {b}{a} 

Príklad lineárnej rovnice je 29x + 67 = 212, ktorej riešením je x=5 

## Externé odkazy
* [Pojem rovnice a nerovnice ](https://gymopatke.edupage.org/files/10_-_Rovnice_a_nerovnice(1).pdf)

Kategória:Algebra
Kategória:Rovnice
NGC 12

**NGC 12** je galaxia v súhvezdí Ryby, ktorú objavil britsko-nemecký astronóm William Herschel 6. decembra 1790.

Jej zdanlivá hviezdna veľkosť je 13,3.
        

## Pozri aj
* Zoznam NGC objektov

Kategória:Súhvezdie Ryby
Kategória:Špirálové galaxie
12
0000645
00074
Kategória:Astronomické objekty objavené v roku 1790
Kategória:Astronomické objekty objavené Williamom Herschelom
NGC 14

**NGC 14** je galaxia v súhvezdí Pegas, ktorú objavil britsko-nemecký astronóm William Herschel 18. septembra 1786.

Jej zdanlivá hviezdna veľkosť je 12,2.
        

## Pozri aj
* Zoznam NGC objektov

Kategória:Súhvezdie Pegas
14
Kategória:Astronomické objekty objavené v roku 1786
0000647
235
00075
080
NGC 15

**NGC 15** je galaxia v súhvezdí Pegas, ktorú objavil nemecký astronóm Albert Marth 30. októbra 1864.

Jej zdanlivá hviezdna veľkosť je 13,9.
        

## Pozri aj
* Zoznam NGC objektov

Kategória:Súhvezdie Pegas
15
Kategória:Astronomické objekty objavené v roku 1864
0000661
00082
Bel (jednotka)

**Bel** (*B*) je bezrozmerná meracia jednotka, ktorá udáva pomer medzi dvomi (najmä) elektrickými veličinami (dvoma výkonmi, napätiami alebo prúdmi) alebo akustickými veličinami (akustickými výkonmi, akustickými intenzitami alebo akustickými tlakmi). Používa sa predovšetkým v telekomunikáciách, elektrotechnike a akustike. Jednotka je pomenovaná podľa významného amerického vynálezcu Alexandra Grahama Bella.

V praxi sa najčastejšie používa ako **decibel** (*dB*), pretože bel je v praxi priveľká jednotka. 1 dB = 0,1 B. Výhoda používania decibelov je v tom, že aj veľmi veľké pomery sa dajú vyjadriť „rozumnými“ číslami. Decibel sa často používa najmä ako vyjadrenie hladiny intenzity zvuku. 
 
## Definícia
1 decibel je definovaný ako desaťnásobok dekadického logaritmu pomeru výkonov (elektrického, akustického) alebo intenzít (svetelná intenzita).
: \quad P_\mathrm{dB} = 10 \log_{10} \left(\frac{P}{P_0} \right)

Podobne sa dá decibel použiť aj pre pomery napätí alebo tlakov. Vzhľadom na to, že výkon na konštantnej impedancii je druhou mocninou napätia, po zlogaritmovaní sa exponent prenáša do konštanty pred logaritmom:
:\quad U_\mathrm{dB} = 20 \log_{10} \left(\frac{U}{U_0} \right)

V menovateli zlomku sa nachádza tzv. referenčná hodnota, čo je zvolená konštanta. Ak je to pre danú oblasť pevne stanovená hodnota (zväčša normou, napr. v telekomunikáciách), miera v decibeloch je *absolútna*, ak je to pre konkrétne použitie zvolená hodnota (podľa toho, ako je to v danej aplikácii výhodné), ide o tzv. *relatívnu mieru v decibeloch*.

Kategória:Akustika
Kategória:Jednotky pre elektrinu a magnetizmus
Česko-slovenská ústava

**Česko-slovenská ústava** môže byť:
* Prvé ústavné provizórium, čiže Zákon o zriadení samostatného štátu československého (č. 11/1918 Zb.) z 28. októbra 1918 
* Druhé ústavné provizórium, čiže Zákon o dočasnej ústave (č. 37/1918 Zb.) z 13. novembra 1918
* Ústavná listina Československej republiky (č. 121/1920 Zb.) z 29. februára 1920
* Ústava Československej republiky (1948) (č. 150/1948 Zb.), čiže Ústava 9. mája, z 9. mája 1948
* Ústava Československej socialistickej republiky (č. 100/1960 Zb.) z 11. júla 1960

## Pozri aj

* Ústavný vývoj na území Slovenska
* Zákon o samostatnom Slovenskom štáte (č. 1/1939 Zb.) z 14. marca 1939
* Ústava Slovenskej republiky (1939) (č. 185/1939 Zb.) z 21. júla 1939
* Ústavný zákon o československej federácii (č. 143/1968 Zb.) z 27. októbra 1968
* Ústavný zákon o zániku Českej a Slovenskej Federatívnej Republiky (542/1992 Zb.) z 25. novembra 1992
* Ústava Slovenskej republiky (1992) (č. 460/1992 Zb.) z 1. septembra 1992
Bimetal

thumb|right|bimetal - modrý kov má väčšiu rozťažnosť
**Bimetal**, **bimetál**, alebo **dvojkov** sú mechanicky spojené dva pásiky kovu s rôznou tepelnou rozťažnosťou. Vplyvom tepla sa jeden kov roztiahne viac ako druhý, čo spôsobí prehnutie pásika. Závislosť teploty a prehnutia je presná, preto sa dá tento efekt použiť aj na meracie účely.

Použitie:
* v elektrotechnike v ističoch, tepelných relé, termostatoch, štartéroch neónových žiariviek ...
* na ochranu vinutia motorov pred prehriatím
* na výrobu bimetalických teplomerov
* v automobilovom priemysle v termostatických ventiloch

thumb|left|1. regulácia teploty<br />  2. spínací kontakt <br />  3.bimetal

*popis obrázka*: *Bimetalový termostat teplo (vlnovky) zahreje bimetal (3), ten prepne prepínač (2). (1) reguluje tlak pružiny vypínača. Prepínač zapína a vypína spotrebič (žehlička, ohrievač ...)*


Kategória:Kovy
Kategória:Teplo
Martina Šindlerová

**Martina Šindlerová** alebo **Martina Schindlerová** alebo **Martina Schindler** (* 29. jún 1988, Bratislava) je slovenská speváčka, právnička, ktorá v minulosti pôsobila na Právnickej fakulte Univerzity Komenského v Bratislave na katedre Občianskeho práva.  

Do povedomia širšej verejnosti sa zapísala druhým miestom v speváckej súťaži Slovensko hľadá Superstar. Naďalej účinkuje aj v živých vystúpeniach.

Po úspechu v súťaži v spolupráci s producentom Stanom Šimorom nahrala svoj debutový album *[[Patríme k sebe]]* v belgickom nahrávacom štúdiu. Kritika album neprijala, album však získal platinovú platňu za predaj vyše 10&nbsp;000 hudobných nosičov. Na albume spieval i víťaz obdobnej chorvátskej speváckej súťaže Patrick Jurdić, s ktorým naspievala duet „Tvrdohlaví“. Celkovo sa albumu *Patríme k sebe* predalo približne 20&nbsp;000 nosičov, čo bolo najviac zo všetkých interpretov za rok 2005.

Debutový album získal dve ocenenia hudobnej akadémie Aurel 2005 v kategórii najpredávanejší album (speváčka) a najpredávanejší album (absolútny víťaz). V roku 2005 v súťaži Zlatý slávik v kategórii speváčka sa Šindlerová umiestnila na piatom a v roku 2006 na štvrtom mieste.

Po maturite začala externe študovať právo na Paneurópskej vysokej škole.

V máji 2008 vydala svoj druhý radový album s názvom *[[Čo sa to tu deje]]*, na ktorom spolupracovali textár Peter Kollár a hudobník a producent Oskar Rózsa. Ešte na jeseň roku 2007 Martina poslucháčom predstavila pieseň „Pekelná cesta do neba“.

V roku 2019 naspievala pieseň „Radšej mi chýbaj“ a v roku 2020 naspievala pieseň „Dokedy“.

## Diskografia
* 2005*[[Patríme k sebe]]*Sony BMG, CD
* 2008*[[Čo sa to tu deje]]*SCHINDLER Slovakia, CD

### Kompilácie
* 2005Finalisti Slovensko hľadá Superstar*[[Slovensko hľadá SuperStar (TOP 11)]]*Sony BGM, CD08. „Stop“
* 2005Finalisti Slovensko hľadá Superstar*[[SuperTour 2005]]*Sony BGM, DVD09. „Left Outside Alone“, 23. „Je T'aime“
* 2005Finalisti Slovensko hľadá Superstar*[[Super Vianoce]]*Sony BGM, CD05. „Ave Maria“
* 2007*Hit storočia*Opus, CD, 10. „Koloseum“
* 2009Finalisti Slovensko hľadá Superstar*Príbeh nekončí & to najlepšie 20052009*Sony Music, CD, 03. „Je T'aime“

## Iné projekty

## Externé odkazy
* Martina Schindlerová na Discogs
* 


Kategória:Slovenské popové speváčky
Kategória:Slovensko hľadá Superstar
Kategória:Osobnosti z Bratislavy